কলাপাড়ার টিনু-তুহিন বাহিনীর দুই সদস্য অস্ত্রসহ আটক
১৩ জানুয়ারি দৈনিক যুগান্তরে পটুয়াখালীর কলাপাড়া উপজেলার ধানখালীর আলোচিত টিনু-তুহিন বাহিনীর অস্ত্রের মহড়া নিয়ে খবর প্রকাশের পর দুই সদস্যকে অস্ত্রসহ আটক করা হয়েছে। আটকরা হল- নজরুল হাওলাদার ও বশির হাওলাদার। এ ঘটনায় কলাপাড়া থানা পুলিশ বাদী হয়ে অস্ত্র আইনে আটকদের বিরুদ্ধে মামলা করেছে। সোমবার মধ্যরাতে পুলিশ অভিযান চালিয়ে তাদের আটক করে।







পটুয়াখালীর পুলিশ সুপার মোহম্মদ মইনুল হাসান জানান, ১৩ জানুয়ারি যুগান্তর পত্রিকায় প্রকাশিত খবরের মাধ্যমে জানতে পারি টিনু-তুহিন বাহিনীর সন্ত্রাসী কার্যকলাপ। এরই ধারাবাহিকতায় গভীর রাতে আওয়ামী লীগ নেতা শাহাজাদা পারভেজ টিনু এবং তার চাচাতো ভাই তুহিন মৃধার সন্ত্রাসী বাহিনীর সদস্য নজরুল ও বশিরকে আটক করা হয়। এ সময় পুলিশ তাদের কাছ থেকে ধারালো অস্ত্র উদ্ধার করে। মঙ্গলবার কলাপাড়া থানা পুলিশ আটকদের বিরুদ্ধে অস্ত্র আইনে একটি মামলা করে।




কলাপাড়া থানার ওসি মনিরুল ইসলাম জানান, পুলিশি অভিযানের খবর পেয়ে বাকিরা আত্মগোপনে চলে গেছে। তবে তাদের আইনের আওতায় আনতে পুলিশ তৎপর রয়েছে।

১৩ জানুয়ারি দৈনিক যুগান্তরে পটুয়াখালীর কলাপাড়া উপজেলার ধানখালীর আলোচিত টিনু-তুহিন বাহিনীর অস্ত্রের মহড়া নিয়ে খবর প্রকাশের পর দুই সদস্যকে অস্ত্রসহ আটক করা হয়েছে। আটকরা হল- নজরুল হাওলাদার ও বশির হাওলাদার। এ ঘটনায় কলাপাড়া থানা পুলিশ বাদী হয়ে অস্ত্র আইনে আটকদের বিরুদ্ধে মামলা করেছে। সোমবার মধ্যরাতে পুলিশ অভিযান চালিয়ে তাদের আটক করে।